Berlingske Tidende, 1831-11-07
Det Kongelige Nordiske Oldskrift=Selskab hos Fjerdingaarsmøde den 27de October. Formanden, Hr. Conforentsraad, Dr. og Professor Juris Schlegel, Commandeur af Dannebroge a., forelagde en Udsigt over det "Nordiske Tidsskriffor Oldkyndighed, som Selskabet har besluttet, at udgive. ViceFormanden, Hr. Professor og Geheimearchivar Finn Magnusen, som havde paataget sig at gjennemgaae de ved Selskabets forrige Formands, Hr. Oberstlieutenant Abrahamsons, Bestræbelser fra det Kongelige preussiske Rigsarchiv i Kønigsberg, modtagne Diplomatskrifter, vedkommende Danmarks Historie Dronning Margrethes og følgende Regenters Tid, fremlagde en fra ny af forfattet chronologisk Fortegnelse over denne Samling, samt forredrog Fortsættelse af sin Beretning om Revisionen af samme. Der oplæstes en Meddelelse fra Hr. J. Mathiesen, constitueret Coloniebestyrer paa Julianehaab, betræffende en af Hr. Missionair de Fries ved Egeget funden Steen med islandsk Jndskrift, af hvilken en Tegning forelagdes; desuden foredroget adskillige andre Meddelelser fra Grønland. - For at udvise sin Højagtelse mod Hr. Capitain=Lieutenant W. A. Graah, R. af D., i Anledning af hans overordentlige med saa megen Anstrængelse og saa heldigen udførte Opdagelsesreise paa Grønland, hvorved han, med det samme han har ydet Geographien en vigtig Tjeneste, har erhvervet sig et afgjort Krav paa den nordiske Oldgrandskeres og Oldtidsvenners Erkjendtlighed udvalgte Selskabet ham eenstemmigen til sit ordentlige Medlem. - Selskabet har vundet en ny kraftig Befordrer af dets Anliggender i Hr. Etatsraad Donner, R. af D., i Altona, som har sendt til dets Fonds Forøgelse en Gare af 200 Rbdlr. r. S., for hvilke indkjøbtes Kongelige Obligationer til Beløb 250 Rbdlr. Sølv, som under Benævnelse "Det Donnerske Legat, er føje til Selskabets Fond. Selskabet har saaledes havt den Behagelighed, siden indeværende Aars Begyndelse, at see sit faste rentebærende Fond forøget fra 2100 til 3250 Rbd. Sølv i Kongelige Obligationer. - Efterat Selskabets Bestræbelser med Udgivelsen af de nordiske Oldskrifter have vundet saa god Fremgang og saa megen Fasthed, troer det derfor, ved Udgivelsen af et Tidsskrift, der har til Hensigt at meddele den dannede Deel af den læsende Almeenhed Undersøgelser, som tjene til at oplys Oldskrifternes Jndhold og Nordens Oldtid i Almindelighed, endnu mere at fremme sin Hensigt. - - Tidsskriftets første Bind, hvis Trykning strax tager sin Begyndelse, vil blandt andet komme til at indeholde: 1) Undersøgelse om den islandske Historieskrivnings Oprindelse, Flor og Undergang, af Dr.Theol. Peter Erasmus Müller, Biskop over Sjællands Stift a. - 2) Bemærkninger om Kilderne til Danmark Oldhistorie og deres Bearbeidelse, med flere Undersøgelser vedkommende Danmarks Historie i Hedenold, af N. M. Peter, sen, Registrator ved Geheime-Archivet. 3) Undersøgelse om Ole Worms antiqvariske Arbeider og Fortjenester, at Etatsraad og Professor C. C. Werlauff, Overbibliothekar ved det store Kongelige Bibliothek. - 4, Kortfattet Udsigt over den islandske Fristats ældste Lovbog, kaldet Graagaasen, med speciel Oplysning om de hidtil upaaagtede vigtige Efterretninger, denne Lovbog indeholder, angaaende det gamle Grønland, ved J. F. W. Schlegel, Conferentsraad, Dr. og Prof. Juris. - 5) Bidrag til Jomsborg, eller Julius, en dansk Kolonies Historie, ved Prof. Finn Magnusen. - 6) Om nogle mindre bekjendte Ruiner paa Grønlands Vestkyst, af Dr. Philos. C. Pingel. 7) bemærkninger om danske og norske Steds navnes Oprindelse og Forklaring, af Registrator N. M. Peter, sen. - 8) Udsigt over de i det Kønigsbergske Geheime-Archi værende Actstykker, vedkommende Danmarks og det øvrige Nordens Historie i Dronning Margrethes og følgende Regenters Tid, meddeelt af Conferentsraad J. F. W. Schlegel og Professor og Geheime=Archivar Finn Magnusen. - 9) Jslands Opdagelse og Bebyggelse, af Registrator N. M. Petersen. - 10) Arne Magnusens kortsattede Levnetsbeskrivelse, samt Efterretninger om den Arna-Magnæanske Stiftelse og den for samme nedsatte Kongelige bestandige Commissions Bestræbelser for nordiske Oldskrifters Udgivelse, af Professor Finn Magnusen, (Commissionens Medlem og Secretair. 11) En kortsattet Oversigt over de mærkeligste Oldsager, som Tid efter anden ere fundne i Norden, ligesom ogsaa en Samling af de Beretninger, der ere udstædte fra Museerne, om de Stykker, hvormed de ere forøgede, tildeels meddeelte af Cancellieraad C. Thomsen, Medlem og Secretair i den Kongelige Commission for Oldsagers Opbevaring. - Hiint ovennævte Tidsskrift vil udkomme i det mindste eet, og i det højeste to, Hefter om Aaret, hvert paa en ti a tolv Ark i stort Octav og til en Priis af 1 Rbdlr. i Sølv. (Subskription paa dette Nationalværk, hvis Forfatteres Navne berettige til store Forhaabninger, modtager Selskabets utrætteligen virksomme Medlem og Secretair, Hr. Dr. og Prof. Rafn, Ridder af Dannebroge og Nordstjernen, boende i Kronprindsessegaden Nr. 40.)